ועדת החוקה, חוק ומשפט, כנסת 20, פרוטוקול מספר 425, 2017-07-04 15:00

ניסן סלומינסקי: טוב, אנחנו פותחים את הדיון – תזכור שאנחנו צריכים לעשות מהפכים כל הזמן – תקנות הגנת הפרטיות (אגרות)(ביטול).

ניסן סלומינסקי: וואו, ביטול זה קל.

ניסן סלומינסקי: אם זה היה להוסיף אגרות אז לא היינו מספיקים, אבל ביטול זה – אבל בכל אופן רק נשמע על מה מדובר.

<גילי בסמן: גילי בסמן, היועצת המשפטית של הרשות למשפט וטכנולוגיה.

<גילי בסמן: במסגרת המדיניות הכללית של הפחתת רגולציה ונטל על עסקים וחברות, וכחלק משינוי אסטרטגי ברמו"ת, אז בעצם הוחלט על ביטול האגרות והסטת המשאבים לכיוונים יותר משמעותיים של אכיפה.

ניסן סלומינסקי: רק שנייה, אולי לא שמעתי.

ניסן סלומינסקי: על מה הטילו כאן אגרות?

<גילי בסמן: כיום מוטלות אגרות על מאגרי מידע שרשומים בפנקס המאגרים שמנהל רשם מאגרי המידע במסגרת רמו"ת.

<גילי בסמן: מוטלת אגרת רישום על כל מאגר חדש, ויש אגרה תקופתית, זו בעצם אגרה שנתית שמשלם כל מאגר פעיל.

ניסן סלומינסקי: כמה זה האגרות בערך?

ניסן סלומינסקי: שיהיה לי מושג על מה אנחנו מדברים.

<גילי בסמן: אה, מה סכום האגרה?

<גילי בסמן: כמה מאות שקלים.

<קריאה: 168 שקלים.

ניסן סלומינסקי: זה פרופורציוני למה, לגודל המאגר?

<גילי בסמן: כן, זה מושפע מגודל המאגר, יש הנחה למלכ"רים.

<גילי בסמן: כמובן, מאגרים של המדינה פטורים מתשלום האגרה הזו.

ניסן סלומינסקי: והאגרות נועדו כדי לתחזק את המערכת שעובדת על זה או שזה נועד רק – למה נועדו האגרות בעיקרן?

<גילי בסמן: האגרות משמשות את משרד המשפטים, אבל אנחנו בעצם במצב שאנחנו רואים שהתפעול של זה זה איזשהו משהו שנולד עוד – עכשיו כבר יש מערכת, בזמנו זה עוד היה שוברים ששולמו דרך הדואר.

<גילי בסמן: אנחנו רואים שהתפעול וגם הקיום של זה, בעולם שבעצם מאגרי הרישום – הדרישה לאגרות התחילה בעולם של מאגרים מאוד מצומצמים, לבנק היה שרת אחד גדול.

<גילי בסמן: היום כשאנחנו באמת בכמות מאגרי מידע כמעט אין סופית אנחנו רואים שאין הצדקה לזה.

ניסן סלומינסקי: אין צורך.

<גילי בסמן: וזה גם הכיוון שהחקיקה הבין-לאומית הולכת אליו.

ניסן סלומינסקי: יש לך מה לומר להם?

אלעזר שטרן: אם מבטלים אגרות?

ניסן סלומינסקי: זה מה שאני אומר, מישהו רוצה לדבר לזכות האגרות?

ניסן סלומינסקי: טוב, אז אנחנו נעלה את זה להצבעה, אני גם תומך בביטול האגרות.

ניסן סלומינסקי: אז תקנות הגנת הפרטיות (אגרות)(ביטול), מי בעד?

ניסן סלומינסקי: ירים את ידו.

ניסן סלומינסקי: בעד – פה אחד

ניסן סלומינסקי: פה אחד אושר לבטל.

<גילי בסמן: תודה רבה.

ניסן סלומינסקי: ואני מתנצל קצת על הזמן שמשכנו, בגלל הישיבה הקודמת.

<גילי בסמן: היה שווה.

ניסן סלומינסקי: טוב, תודה.